
MWANZA.

YAH: ILANI YA SIKU SABA YA KUKUSHITAKI KWA KUKIUKA MKATABA.

1. Tumeelekezwa na Ndugu EXPEDITO JAFFERY KIDAULA ambaye katika ilani hii ni Mteja Wetu tukueleze kama ifuatavyo:-

2. Mnamo tarehe 14 August, 2003, ulijiwakilisha kwa mteja wetu kuwa wewe unaagiza magari kutoka nje na hatimaye kuyauza hapa nchini.

3. Kwa msingi huo hapo juu uliingia kwenye Mkataba na mteja wetu kwa minajiri ya kuwa wewe ungeagiza gari aina ya FUSO TRUCK na hatimaye kumuzia mteja wetu kwa shilling million tisa mia tano elfu tu (Tshs. 9,500,000/=)
4. Mteja wetu alikupa Tshs. 2,500,000/= siku ya kusaini Mkataba na kwamba baada ya siku 30 kuanzia tarehe ya kusaini Mkataba ungemkabidhi gari na yeye angekupa Tshs 2,000,000/= na baki la Tshs 5,000,000/= ingelipwa baadaye kulingana na Mkataba.

5. Baada ya miezi mitatu ambayo ni nje ya mkataba, ukiwa umeshavunja mkataba, yaani tarehe 14, November 2003, ulichukua Tshs 1,000,000/= zaidi kutoka kwa mteja wetu ili zikusaidie kukomboa gari Mombasa lakini mpaka leo hiyo gari haijafika.

6. Mpaka leo, haujamletea mteja wetu gari lake au kumrudishia fedha zake ingawa ni kipindi cha mwaka mmoja na miezi mitatu sasa.

7. Sasa basi, mteja wetu ametuelekeza tukueleze kuwa umkabidhi gari lake ndani ya siku saba kuanzia tarehe upatayo barua hii. Kama utapuuza tena na muda huo ukapita, tumeelekezwa tukufungulie shauri mahakamani bila ya kukupa taarifa tena.

Kama utachagua kupuzia na shauri ikafunguliwa dhidi yake, utalazimika kulipa yafuatayo,

(a) Tshs, 3,500,000/= ikiwa ni fedha ulizochukua, pamoja na riba.

(b) Gharama za shauri

(c) Fidia ya usumbufu, matarajio ya faida (Expected Profit) kama mteja wetu angekuwa anatumia gari hilo kwa shughuli zake za biashara kama alivyokusudia.kwa ujumla mteja wetu anakusudia kukudai general damages’ ya Tshs 15,000,000/= kama utaamua kuendelea kupuuzia ilani hii.

8. Kivuli cha mkataba ulisaini ukikiri ungetekeleza majukumu yako lakini sana umeukaidi/ umeuvunja unaambatanishwa hapa kwa marejeo yako.

